Vedtægter for

Foreningen NORDEN Mariagerfjord

**§ 1 Formål**

Stk. 1. Foreningen NORDEN, dansk forening for nordisk samarbejde, har til

 formål på alle områder at styrke og udvikle de nordiske folks

 samarbejde indadtil og udadtil.

Stk. 2. Foreningen NORDEN Mariagerfjord arbejder med støtte fra

 landsforeningen og kredsen for at virkeliggøre foreningens formål

 indenfor lokalafdelingens geografiske område, bl.a. ved at arrangere og

 formidle kulturelle aktiviteter og arrangementer der henvender sig til

 offentligheden. Lokalafdelingen er hjemmehørende i Mariagerfjord

 kommune.

**§ 2 Medlemskab**

Stk. 1. Enkeltmedlemmer, foreninger og virksomheder med anmeldt adresse i

 lokalafdelingens område optages i lokalafdelingen. Enkeltmedlemmer

 kan i øvrigt optages i en selvvalgt lokalafdeling eller undtagelsesvis

 optages i landsforeningen, såfremt de udtrykker ønske herom.

 Tvivlstilfælde vedrørende medlemsforhold afgøres af Landsstyrelsens

 forretningsudvalg.

Stk. 2. Kontingent for enkeltpersoner fastsættes i henhold til bestemmelserne i

 landsforeningens vedtægter af repræsentantskabet. Af de personlige

 medlemmers kontingent afgiver lokalafdelingen til landsforeningen en

 andel, som fastsættes af repræsentantskabet. Bidrag fra foreninger og

 virksomheder, der er medlemmer af lokalafdelingen aftales mellem

 lokalafdelingen og medlemmet, og beløbet tilfalder lokalafdelingen.

 Tvivlstilfælde vedrørende kontingent- og bidragsformer afgøres af

 Landsstyrelsens forretningsudvalg.

**§ 3 Generalforsamling**

Stk. 1. Generalforsamlingen er lokalafdelingens højeste myndighed.

 Personlige medlemmer og foreninger og virksomheder, der er

 medlemmer af lokalafdelingen, har ved hver lokalafdelings

 generalforsamling en stemme, parmedlemskaber og

 husstandsmedlemskaber har hver to stemmer. Stemmeafgivning kan kun

 ske ved personligt fremmøde.

Stk. 2. Ordinær generalforsamling afholdes inden udgangen af marts måned og

 indkaldes med mindst 14 dages varsel. Ekstraordinær generalforsamling

 kan indkaldes af lokalbestyrelsen, når denne finder det påkrævet, eller

 når mindst ¼ af lokalafdelingens medlemmer skriftligt fremsætter ønske

 derom over for lokalbestyrelsen med angivelse af dagsorden.

Stk. 3. Dagsordenen for den ordinære generalforsamling skal som minimum

 omfatte følgende punkter:

1.Valg af dirigent

2.Formandens beretning

3.Det reviderede regnskab

4.Forslag fra lokalbestyrelsen

5.Forslag fra lokalafdelingens medlemmer

6.Valg af medlemmer til lokalbestyrelsen

7.Valg af revisor

8.Eventuelt

 Forslag, der ønskes behandlet på generalforsamlingen, indsendes

 skriftligt til bestyrelsen senest 8 dage før generalforsamlingen.

**§ 4 Lokalafdelingens organisation**

 Generalforsamlingen fastsætter antallet af medlemmer til

 lokalbestyrelsen, dog minimum tre. Valgene gælder for to år. I en ny

 afdeling er efter lodtrækning halvdelen af mandaterne etårige.

 Lokalbestyrelsen konstituerer sig efter valg med formand, næstformand,

 kasserer og sekretær og fastsætter selv sin forretningsorden.

 Lokalbestyrelsen kan til varetagelse af lokale opgaver nedsætte udvalg.

**§ 5 Regnskab**

 Regnskabsåret for lokalafdelingen er kalenderåret. Lokalbestyrelsen er

 ansvarlig for, at der udarbejdes regnskab. Lokalafdelingens regnskab

 revideres talmæssigt og kritisk af den generalforsamlingsvalgte revisor.

 Regnskabet tilsendes landsforeningen senest 5. april.

**§ 6 Lokalafdelingens repræsentation**

Stk. 1 Fra hver lokalafdeling sidder i repræsentantskabet formanden eller

 dennes stedfortræder samt yderligere en repræsentant for hver

 påbegyndt 200 medlemmer I lokalafdelingen pr. 31. december året

 forinden.

Stk. 2 På kredsmødet har hver lokalafdelings formand eller dennes

 stedfortræder samt yderligere en repræsentant for hver påbegyndt 100

 medlemmer i lokalafdelingen pr. 31. december året forinden stemmeret.

 Lokalstyrelsen udpeger de stemmeberettigede deltagere.

**§ 7 Vedtægtsændringer**

 Ændringer i vedtægten for lokalafdelingen kan foretages på ordinær

 generalforsamling med ¾ flertal af de fremmødte. De vedtagne

 ændringer skal godkendes af landsstyrelsen.

**§ 8 Opløsning**

 Opløsning af lokalafdelingen kan kun finde sted med ¾ flertal blandt de

 fremmødte stemmeberettigede på to på hinanden følgende

 generalforsamlinger, hvoraf den første skal være ordinær. Forslag om

 opløsning af lokalafdelingen skal anføres i dagsordenen for møderne.

 Opløsning af en lokalafdeling kan kun ske efter inddragelse af

 kredsbestyrelsen forud for generalforsamlingens behandling af forslag

 om opløsning og efter godkendelse i landsforeningens landsstyrelse.

 Såfremt forslaget på det første møde opnår den fastsatte majoritet, skal

 forslaget forelægges til vedtagelse på en ny ordinær eller ekstraordinær

 generalforsamling, der tidligst kan afholdes 14 dage efter den første

 vedtagelse. Ved lokalafdelingens opløsning overføres dens midler til

 den afdeling, der overtager medlemmerne.

***04.03.2022: Afdelingens navn er ændret fra Foreningen NORDEN Hadsund afdelingen til Foreningen Norden Mariagerfjord, jævnfør beslutning på den ordinære generalforsamling i afdelingen den 8. juni 2021, og godkendt af landsstyrelsen.***

***28.09.2020: Vedtægter for lokalforening overført fra Foreningen Nordens hjemmeside, redigeret i word og indsat navn på afdelingen samt navn på kommunen. Gunner Buck.***